प्लेटफाॅर्म, डिप्टी एसएस आॅफिस नहीं टूटेगा, स्टेशन क्षेत्र में थ्रू लाइन से जुड़ेगी थर्ड लाइन
भास्कर संवाददाता | होशंगाबाद
तीसरी लाइन प्रोजेक्ट में रेलवे ने बड़ा बदलाव किया है। तीसरी रेल लाइन को ईदगाह फाटक से आदमगढ़ तक (करीब एक किमी) छोड़ा जाएगा। बीच में स्टेशन की अप मैन ट्रैक से इसे जोड़ा जाएगा। तीसरी लाइन निर्माण में प्लेटफाॅर्म, डिप्टी एसएस ऑफिस सहित अन्य भवन नहीं टूटेंगे। रेलवे विकास निगम अब वर्तमान रेलवे लाइन से ही तीसरी लाइन जोड़ेगा। इससे ग्वालटोली तरफ बनी सड़क नहीं टूटने का करीब 30 हजार लोगों को सीधा फायदा होगा। स्टेशन पर पार्किंग की सुविधा भी बनी रहेगी। बुदनी से इटारसी तक 300 करोड़ से तीसरी लाइन बन रही है। थर्ड लाइन होशंगाबाद से निकालने के लिए ग्वालटोली तरफ प्लेटफार्म एक को तोड़ने का प्रस्तावित था। इसमें सभी सरकारी भवन आरपीएफ जीआरपी भवन, डिप्टी एसएस आॅफिस, रेलवे रनिंग रूम, सरकारी बंगले टूटने थे। इस बीच रेलवे के इंजीनियरों की टीम ने दोबारा निरीक्षण किया था।
40 गाड़ियां रुकती हैं
रेलवे स्टेशन से करीब 200 गाड़ियां रोजाना निकलती हैं। इसमें स्टेशन पर 40 गाड़ियां रुकती हैं। थ्रू लाइन से तीसरी लाइन जोड़ने का रेल यातायात पर असर नहीं पड़ेगा। रेलवे अधिकारी वीके दुबे ने बताया ने बताया प्लेटफार्म पर बदलाव की जानकारी हमारे पास आई है। रेलवे स्टेशन के एक किमी दूर दोनों तरफ तीसरी लाइन रहेगी।
यह कारण: गाड़ियों के स्टॉपेज कम
होशंगाबाद स्टेशन पर कम ट्रेनों का स्टॉपेज है। इसलिए स्टेशन परिसर तोड़ने के बजाय मैन रेल लाइन से ही तीसरी लाइन को एक किमी तक के लिए जोड़ने की पहल हुई। रेलवे इंजीनियरों के मुताबिक इससे यातायात पर कोई असर नहीं पड़ेगा। इंजीनियर्स ने रिपोर्ट रेलवे को दी। इंजीनियरों के सुझाव को रेलवे ने माना और अब निर्णय बदल दिया है। इसके तहत अब प्लेटफार्म यथावत रहेगा।
प्लेटफार्म पर तोड़फोड़ नहीं होनेे से ग्वालटोली तरफ की सड़क भी बंद नहीं होगी। यह व्यापारियों सहित लोगों के लिए सबसे बड़ा फायदा रहेगा। इससे ग्वालटोली तरफ के करीब 30 हजार से ज्यादा लोगों को सीधा फायदा होगा। लोग इस सड़क से ओवर ब्रिज होते हुए शहर आते हैं या सिवनीमालवा, हरदा तरफ जाते हैं। सड़क रेलवे की जमीन पर बनी है। इसलिए लोगों को रोड बंद होने का डर था।
इस लाइन से जुड़ेगी
बंद नहीं होगी सड़क
रेलवे प्रोजेक्ट अधिकारी विकास अवस्थी ने बताया होशंगाबाद स्टेशन पर तीसरी रेल लाइन के लिए तोड़फोड़ नहीं की जाएगी। इटारसी तरफ से आ रही तीसरी लाइन और बुदनी तरफ से आ रही तीसरी लाइन को होशंगाबाद रेलवे स्टेशन की पूर्व की लाइन से जोड़ दिया जाएगा। इससे यह होगा कि जो ट्रेनें बुदनी या इटारसी तरफ से तीसरी लाइन से आ रही है वह होशंगाबाद स्टेशन पर थ्रू लाइन से निकाली जाएगी।
bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva